กิกะแฟกทอรีเท็กซัส

กิกะแฟกทอรีเท็กซัส (อังกฤษ: Gigafactory Texas; หรือเรียกอีกชื่อว่า Giga Texas, Giga Austin, หรือ Gigafactory 5) เป็นโรงงานผลิตรถยนต์ของบริษัทเทสลา ตั้งอยู่ในเทศมณฑลแทรวิส รัฐเท็กซัส ซึ่งไม่ได้อยู่ในเขตเทศบาล โดยตั้งอยู่ใกล้กับเมืองออสติน การก่อสร้างเริ่มต้นในเดือนกรกฎาคม ค.ศ. 2020 และเริ่มผลิตรถยนต์รุ่นโมเดลวาย ในปริมาณจำกัดก่อนสิ้นปี ค.ศ. 2021 โดยการส่งมอบรถยนต์ที่ผลิตจากโรงงานนี้ครั้งแรกเกิดขึ้นในงานเปิดตัวที่ชื่อว่า "Cyber Rodeo" เมื่อวันที่ 7 เมษายน ค.ศ. 2022 โรงงานแห่งนี้ผลิตรถยนต์รุ่นโมเดลวาย สำหรับพื้นที่ฝั่งตะวันออกของสหรัฐอเมริกา และยังเป็นโรงงานหลักสำหรับผลิตรถยนต์รุ่นไซเบอร์ทรัค และรถยนต์รุ่นถัดไปของเทสลาอีกด้วย นอกจากนี้ โรงงานยังทำหน้าที่เป็นสำนักงานใหญ่ของเทสลาอีกเช่นกัน เทสลามีพนักงานมากกว่า 20,000 คนที่โรงงานแห่งนี้ และคาดว่าจะเพิ่มจำนวนพนักงานเป็น 60,000 คนเมื่อการผลิตเพิ่มขึ้น โรงงานแห่งนี้ถือเป็นโรงงานที่มีขนาดใหญ่เป็นอันดับสองในสหรัฐอเมริกา และยังเป็นอาคารที่ใหญ่ที่สุดอันดับสองของโลกโดยปริมาตร รองจากโรงงาน Boeing Everett อ้างอิง แหล่งข้อมูลอื่น Project 2020-115336 SP plans, at Austin Build + Connect